Referat af møde i Menighedsråd ved Jesu Hjerte Kirke 25. februar 2019

Tilstede: Sp. Niels Engelbrecht, p. Ariel Baraquiel Bejo, p. Tomislav Cvetko, p. Tomaz Majcen, Birthe Mandrup Christensen, Carsten Günther, Loredana Ruggiero, Maria Giuditta Rasmussen, Rasmus Kaare Frederiksen (fm), Maria Sundgaard Ertner, Ulf M. Becker, Ursula Ljungqvist

Mødet havde følgende dagsorden:

1. Godkendelse af referat fra møde 09.01.18
2. Godkendelse / supplering af dagsorden
3. Besøg af bogfører Kirsten Nielsen; fremlæggelse af regnskab 2018 og udarbejdelse af budget 2019
4. Almen orientering v/sognepræsten
5. Almen orientering v/formanden
6. Medarbejderfest og rengøringsdag
7. De næste møder
8. Evt.

**Ad 1)** Referatet blev godkendt med indsættelse af navn, Ole Rasmussen, på den interne revisor i pkt. 8

**Ad 2)** Dagsorden blev godkendt

**Ad 3)** Bogfører Kirsten Nielsen fremlagde aftale om assistance; denne blev godkendt af menighedsrådet. Derefter gav hun en grundig gennemgang af årsregnskabet 2018, der kommer til at slutte med et underskud på ca. kr. 21.000. Sp. fremlagde det budget for 2019, han og fm. havde udarbejdet. Da man kan bruge af henlæggelserne til det snarlige arbejde med reparation af facaden, budgetteres der med et overskud på ca. kr. 21.000. Man noterede, at udgifterne til forsikringer er bemærkelsesværdigt lave, og det blev besluttet at få lavet et forsikringsgennemsyn. I øvrigt blev årsregnskab og budget godkendt, idet man dog afventer den interne revisors evt. kommentarer.

**Ad 4)** Sp. fortalte, at han i stigende grad overlader arbejdet til franciskanerne. Han konstaterede, at tingene blomstrer, og at folk tager ansvar.

**Ad 5)** Fm. berettede, at Gaihede Arkitekter har gennemset kirkebygningen. De afleverer en tilstandsrapport omkring påske. Reparation af facadens defekte sandstensornamentik mm er godkendt og går i gang, når man er sikker på, at der ikke længere kommer nattefrost.

Carsten Günther meddelte, at der har været en lille stigning i betalere af kirkeskat.

Man drøftede Missionsmarken. Fm. mente, at det snarest er opgave, der hører ind under bispedømmet, og at det giver en stor arbejdsbyrde til sognet. Maria Giuditta Rasmussen talte for, at den nuv. ordning virker. Man blev enige om, at det aktuelt er en del af JHK’s arbejde.

Carsten Günther forespurgte, om der kunne udlejes lokaler i kælderen til Katolsk Menighedspleje for kr. 500 pr. måned. Dette blev anbefalet.

**Ad 6)** Birte Mandrup Christensen står for Medarbejderfesten sammen med 3-4 medarbejdere. Carsten Günther indkøber vin.

Rengøringsdag blev fastsat til lørdag 13. april 2019.

Birthe Mandrup Christensen meddelte, at der vil være Korsvejsandagter hver fredag i fasten.

**Ad 7)** De næste møder blev fastlagt til 9. april, 22. maj og 19. juni 2019

**Ad 8)** intet

Mødet sluttede kl. 21:15